cyanic-selkie/wikianc huggingface dataset:
பாக்ஸ் மங்கோலிகா
வணிகம் மீதான தாக்கம்
பின் வந்த அடுத்த 300 ஆண்டுகளுக்கு சீனா தன்னை மற்ற நாடுகளிலிருந்து தனிமைப்படுத்திக் கொண்டு உள்நாட்டு விவகாரங்களை மட்டும் கவனித்துக் கொண்டது. சீனர்கள் தவிர மற்ற அயல் நாட்டவர்கள், அயல்நாட்டு வணிகம் மற்றும் மொழிகளை தடை செய்தது. கன்பூசியம் மற்றும் தாவோயியம் ஆகிய மதங்கள் தேசிய மதங்களாக மீண்டும் நிலை நிறுத்தப்பட்டன. சீனர்கள் கலாச்சார தேக்கத்தை அனுபவித்தனர். மிங் அரசமரபின் ஆரம்பகால வருடங்களின் போது, செங் கே பயணங்களை மேற்கொண்ட போதும் உலகின் மற்ற பகுதிகளுடனான வர்த்தகம் பொதுவாக குறைந்தது. "கொள்கை மாற்றம்" என்பதை விட போர்கள், தொற்றுநோய்கள் மற்றும் பரவலான இடையூறுகளே இதற்கு காரணமாகும். . பொருளாதார சிக்கல்களும் ஒரு முக்கியமான உலக வர்த்தக நாடாக இருந்த சீனாவின் வீழ்ச்சிக்கு பங்களித்தன. கறுப்புச் சாவானது உலகின் மற்ற பகுதிகளின் வர்த்தக அமைப்பிற்கு உடனே பரவியது. பாக்ஸ் மங்கோலிகாவின் போது பொதுவானதாகவும் மற்றும் பாராட்டப்பட்டதுமான தொலைதூர வர்த்தகமானது கிட்டத்தட்ட முழுவதுமாக நிறுத்தப்பட்டது.
வெளி இணைப்புகள்
பகுப்பு:மங்கோலியப் பேரரசு
அரநாதர்
அரநாதர் (Aranath), சமண சமயத்தின் 18வது தீர்த்தங்கரர் ஆவார். அரநாதர், இச்வாகு குல மன்னர் சுதர்சனருக்கும் - இராணி மித்திரதேவிக்கும், அஸ்தினாபுரம் நகரத்தில் பிறந்தவர். சித்த புருஷராக விளங்கிய அரநாதர், கருமத் தளைகளிலிருந்து விடுபட்டு, அறிவொளி அடைந்து, 84,000 ஆண்டுகள் வாழ்ந்து, சிகார்ஜி மலையில் முக்தி அடைந்தார். தங்க நிறம் கொண்ட அரநாதர் மீனை வாகனமாகக் கொண்டவர்.
ஆதாரங்கள்
பகுப்பு:தீர்த்தங்கரர்கள் பகுப்பு:சமணம் பகுப்பு:சைனம்
மாப்பிள்ளை (2011 திரைப்படம்)
மாப்பிள்ளை 2011 இல் வெளிவந்த தமிழ் காதல், நகைச்சுவை திரைப்படம். இப்படத்தை இயக்கியவர் சுராஜ். இப்படத்தில் தனுஷ் மருமகனாகவும், மனிஷா கொய்ராலா மாமியாராகவும் மற்றும் ஹன்சிகா மோட்வானி மகளாகவும் நடித்துள்ளனர். இந்தத் திரைப்படம் 1989 ஆம் ஆண்டு வெளியான அதே பெயருடைய படத்தின் மறுவுருவாக்கம் ஆகும். சன் பிக்சர்ஸ் விநியோகித்தது, இது ஏப்ரல் 8, 2011 இல் வெளியிடப்பட்டது. இப்படம் வெற்றிகரமாக திரையரங்குகளில் ஓடியது.
கதை
சரவணன் (தனுஷ் (நடிகர்)) அனைவருக்கும் நல்லது செய்யும் மென்மையான குணம் கொண்டவன். அவனை அவ்வூரிலுள்ள அனைவரும் விரும்புகின்றனர். அப் பகுதியில் வசிக்கும் சின்னா (விவேக்) நடிகை நமீதாவின் தீவீர ரசிகன். இவ்விருவரும் காயத்ரியை (ஹன்சிகா மோட்வானி), விரும்புகின்றனர். காயத்ரி, தொழிலதிபர் ராஜேஸ்வரியின் (மனிஷா கொய்ராலா மகள். சின்னா பலமுறை முயன்றும் காயத்ரியுடன் நெருக்கமாகப் பழக முடியவில்லை. இதற்கிடையில் காயத்ரி, தன்னை ஒரு விபத்தில் இருந்து காப்பாற்றிய சரவண்ன் மீது காதல் கொள்கிறாள். இதையறிந்த ராஜேஸ்வரி இருவருக்கும் திருமணம் செய்து வைக்கிறாள். ஏனெனில் தனக்கு அடங்கி, தான் சொல்லும் வேலைகளைச் செய்ய ஒரு மருமகன் வேண்டும் என நினைத்ததே காரணமாகும். பின்னர் சரவணனுடைய பின்னணி அறிந்து அதிர்ச்சியடைகிறாள். சரவணன் ஒரு முரடன் என்பதை அறிந்து மகளிடமிருந்து பிரிக்க நினைக்கிறாள். அவனைத் தடுப்பதற்காக செய்யும் வேலைகளை எல்லாம் சரவணன் எளிதில் சமாளிக்கிறான். இறுதியில் சரவணன் ராஜேஸ்வரி தனது பெற்றோரை (பட்டிமன்றம் ராஜா மற்றும் ஸ்ரீரஞ்சனி]]) அவமதித்ததை அறிகிறான். அதனால் கோபமடைந்து ராஜேஸ்வரியை பழி வாங்குவதற்காக சில ஏற்பாடுகளை ராஜேஸ்வரியின் சோதிடர் (மனோபாலா) மூலம் செய்கிறான். பின்னர் நடக்கும் சம்பவங்கள் கதையின் முடிவாகிறது.
வரவேற்பு
இத் திரைப்படம் "மாயாஜால்" திரையரங்கில் ஒரு நாளில் 33 காட்சிகளாக திரையிடப்பட்டு அந்த வார இறுதியில் 15.35 இலட்சம் ரூபாய் வசூலை ஈட்டியது. சென்னையில் இத் திரைப்படம் வெளிவந்து முதல் மூன்று வார வருவாய் ரூபாய் 4.12 கோடியாகும். மேலும் இணைய தளங்களிலும் இப் படம் வரவேற்பை பெற்றுள்ளது.
இசை
இப் படத்திற்கு இசை அமைத்தவர் மணிசர்மா. இசை வெளியீட்டு விழா மார்ச்சு 11, 2011இல் காமராஜர் அரங்கத்தில் நடைபெற்றது. ஜெயம் ரவி மற்றும் பரத் சிறப்பு விருந்தினராக கலந்து கொண்டனர். இது சன் தொலைக்காட்சியில் மார்ச்சு 27, 2011இல் ஒளிபரப்பப்பட்டது. "சோனி மியூசிக் இந்தியா" இதை சந்தைப்படுத்தியது.
வெளி இணைப்புகள்
பகுப்பு:இந்தியத் தமிழ்த் திரைப்படங்கள் பகுப்பு:2011 தமிழ்த் திரைப்படங்கள் பகுப்பு:விவேக் நடித்த திரைப்படங்கள் பகுப்பு:தனுஷ் நடித்துள்ள திரைப்படங்கள் பகுப்பு:மனோபாலா நடித்த திரைப்படங்கள்
டாட்டா குடும்பம்
டாட்டா குடும்பம் (Tata family) என்பது மும்பை நகரத்தை மையமாகக் கொண்ட ஒரு முக்கிய இந்திய வணிக குடும்பமாகும். இவர்களின் தாய் நிறுவனம் டாட்டா குழுமத்தின் முக்கிய அதிகார வரம்புகளை கொண்டிருக்கும் நிறுவனமான டாட்டா சன்ஸ் ஆகும். மேலும் இந்த நிறுவனங்களில் சுமார் 65 சதவீதப் பங்கு டாட்டா தொண்டு அறக்கட்டளைகளுக்கு சொந்தமானது. முக்கியமாக இரத்தன் டாட்டா அறக்கட்டளையும், தோரப்ஜி டாடா அறக்கட்டளைக்கும் சொந்தமானது. ஏறக்குறைய 18 சதவிகித பங்குகள் பல்லோன்ஜி மிஸ்திரி குடும்பத்தினரிடமும், மீதமுள்ளவை பல்வேறு டாட்டா சன்ஸ் நிறுவனங்களிடமும் உள்ளன. டாட்டாக்கள் ஒரு பார்சி குடும்பம், முதலில் குசராத்து மாநிலத்தில் உள்ள நவ்சாரியிலிருந்து மும்பைக்கு வந்தவர்கள். குடும்பத்தின் அதிர்ஷ்டத்தை நிறுவியவர் ஜம்சேத்ஜீ டாட்டா என்பவராவார். டாட்டாக்கள் டாட்டா சன்ஸின் அசல் நிறுவனர்கள் ஆவர்.
டாட்டா குடும்பம் முக்கிய பெட்டிட் பரோனெட்டுகளுடன் தொடர்புடையது. சில்லா டாட்டா வழியாக ஒரு பார்சி, 3 வது பரோனெட்டின் சர் தின்சா மானெக்ஜி பெட்டிட் என்பவரை மணந்தார்.
வெளி இணைப்புகள்
பகுப்பு:டாட்டா குடும்பம்
ரமேஷ் சென்னிதலா
ரமேஷ் சென்னிதலா (Ramesh Chennithala, பிறப்பு: மே  25 1956) என்பவர் இந்திய தேசிய காங்கிரசுவைச் சேர்ந்த கேரளா அரசியல்வாதி ஆவார். தற்போது இவர் கேரளாவின் எதிர்கட்சித் தலைவர் ஆவார். மேலும் இவர் ஹரிப்பாடு சட்டமன்றத் தொகுதியிலிருந்து இரு முறை சட்டமன்ற உறுப்பினராக தேர்வு செய்யப்பட்டார். இவர் கேரளா மாநிலத்தில் இளம் வயதில் (29 வயது) அமைச்சர் ஆனவர். இவரின் சொந்த ஊர் மாவேலிக்கரா ஆகும். மாவேலிக்கரா மக்களவைத் தொகுதியில் இருந்து ஒரு முறையும் கோட்டயம் மக்களவைத் தொகுதியில் இருந்து மூன்று முறையும் என இவர் நான்கு முறை நாடாளுமன்ற உறுப்பினராக இருந்துள்ளார். மேலும் இவர் கேரளா முன்னாள் முதல்வர்கள் கே. கருணாகரன் மற்றும் உம்மன் சாண்டி அமைச்சரை அவையில் அமைச்சராக இருந்துள்ளார்.
மேற்கோள்கள்
பகுப்பு:வாழும் நபர்கள் பகுப்பு:கேரள அரசியல்வாதிகள் பகுப்பு:1956 பிறப்புகள் பகுப்பு:இந்திய அரசியல்வாதிகள் பகுப்பு:இந்திய தேசிய காங்கிரஸ் அரசியல்வாதிகள்
மத்வ பிராமணர்கள்
மத்வ பிராமணர்கள் (Madhva Brahmins) அல்லது மத்துவர்கள் (மேலும் மாத்வ பிராமணர்கள் அல்லது மாத்வர்கள் என்று உச்சரிக்கப்படும் இவர்கள் துவைதத்தை நிலைநாட்டிய மத்துவாச்சாரியரை பின்பற்றும் இந்தியாவின் இந்து பிராமணச் சமூகத்தைச் சேர்ந்தவர்கள் ஆவர். இவர்கள் சாத் வைணவத்தை பின்பற்றுபவர்கள் என்பதால் இவர்கள் சாத்-வைணவர்கள் என்றும் அழைக்கப்படுகிறார்கள்.  இவர்கள் பெரும்பாலும் இந்திய மாநிலங்களான தெலங்காணா, கர்நாடகா, மகாராட்டிரா, கோவா, தமிழ்நாடு மற்றும் ஆந்திராவில் காணப்படுகின்றனர்.
வரலாறு
மத்வ சமூகம் அதன் தத்துவ தோற்றத்தை 13 ஆம் நூற்றாண்டில் வாழ்ந்த வைணவ ஆச்சாரியரான மத்வாச்சாரியரிடம் காண்கிறது. உடுப்பியின் எட்டு மடங்கள் மத்வாச்சாரியரால் நிறுவப்பட்டது. மத்வாச்சாரியருக்குப் பிறகு மடங்களை நிறுவிய மற்ற ஆச்சாரியர்களில் பத்மநாப தீர்த்தர், நரஹரிதீர்த்தர், அக்சோபிய தீர்த்தர், ஜெயதீர்த்தர், சிறீபாதராஜ தீர்த்தர், வியாசதீர்த்தர், வாதிராஜ தீர்த்தர், விஜயேந்திர தீர்த்தர், இராகவேந்திர தீர்த்தர் போன்றவர்கள் அடங்குவர். மத்வத் தத்துவத்தின் இணைப்புகள் தெற்கில் உடுப்பி முதல் வட இந்தியாவில் துவாரகை வரை கோயில்கள் மற்றும் மடங்கள் வடிவில் நீட்டிக்கப்பட்டுள்ளன.
உடுப்பி நகரம் 13 ஆம் நூற்றாண்டின் கிருட்டிணர் கோயிலுக்கு பிரபலமானது. மனித ஆத்மா கடவுளின் கிருபையால் காப்பாற்றப்படுவதாகவும், உண்மையான பக்தர்களுக்கு கடவுள் காட்சி அளிக்கிறார் என்றும் மத்வர்கள் நம்புகிறார்கள். பக்தி வழிபாடு மத்வர்களின் வாழ்க்கையில் முக்கியமானது.
தொழில்கள்
17 ஆம் நூற்றாண்டில் கோல்கொண்டாவின் சுல்தானக ஆட்சியின் போது, பல தேசஸ்த் மத்வ பிராமணர்கள், ஆந்திரா மற்றும் தெலங்காணா மாவட்டங்களில் தேசுமுக், தேசுபாண்டே, மசூம்தார், மன்னவர் போன்ற உயர் நிர்வாக பதவிகளை வகித்தனர்.
புள்ளிவிவரங்கள்
கர்நாடகாவில், துவைதத் தத்துவத்தைப் பின்பற்றும் பிராமணச் சமூகங்கள் தேசஸ்த் பிராமணர்கள், சிவல்லி பிராமணர்கள், கோட்டா பிராமணர்கள், பதகநாடு பிராமணர்கள், ஆரவேலு பிராமணர்கள், கன்னட கம்மே, உலுச்சுகம்மே (உல்ச்சா) பிராமணர்கள், ஆரவந்துவக்கலு பிராமணர்கள் ஆகியோர். தமிழ்நாட்டில், மத்வாச்சாரியரின் தத்துவத்தைப் பின்பற்றும் பிராமண சமூகங்கள் தேசஸ்தாக்கள், ஆரவந்துவக்கலு, படகநாடு, ஆருவேலா பிராமணர்கள், பென்னத்துரார் பிராமணர்கள், பிரதமசாகி பிராமணர்கள், படக பிராமணர்கள் ஆகியோர் அடங்குவர். பீகாரில், கயாவால் பிராமணர்கள் துவைதத் தத்துவத்தைப் பின்பற்றுகிறார்கள். கோவாவில், துவைத தத்துவத்தைப் பின்பற்றுபவர்களாக கவுட சாரஸ்வத் பிராமணர் உள்ளனர். சால்செட் அங்குள்ள மத்வ சாரஸ்வத்தின் கோட்டையாகும். மேலும் அவர்கள் விஷ்ணுவின் தீவிர பக்தர்கள்.
கர்நாடகா, கடலோர மகாராட்டிரா மற்றும் கோவாவில் மத்வாச்சாரியரின் துவைத தத்துவத்தைப் பின்பற்றும் தெய்வத்ன பிராமணர்கள் என்ற ஒரு பிரிவு உள்ளது.
கேரளாவில், மத்வாச்சாரியரின் துவைத வேதாந்தத்தைப் பின்பற்றும் எம்ப்ராந்திரிகள் உள்ளனர். குறிப்பாக மத்திய கேரள பிராந்தியத்தில் மத்வ சம்பிரதாயத்தைப் பின்பற்றும் பிராமணர்களின் பிற பிரிவுகளும் உள்ளன.
சமூகம் மற்றும் கலாச்சாரம்
வலது|thumb|200x200px| உடுப்பியில் [[சாம்பார் மற்றும் சட்னியுடன் மசாலா தோசை ]]
மொழி
பிரதான தெற்கு திராவிட மொழிகள் குழுவின் முக்கிய மொழிகளில் ஒன்றான கன்னடத்தை பெரும்பான்மையான மத்வர்கள் பேசுகிறார்கள். மத்வ பிராமணர்கள் பலவிதமான கன்னடங்களைப் பேசுகிறார்கள். கன்னடம் அல்லாத மாநிலங்களில் கூட இவர்கள் தங்கள் வீடுகளில் கன்னடம் பேசுகிறார்கள். ஆனால் வெளியாட்களுடன் அவர்கள் அந்த மாநிலத்தின் சொந்த மொழியைப் பேசுகிறார்கள். மராத்தி, கன்னடம், தெலுங்கு மற்றும் தமிழ் பேசும் மத்வ பிராமணர்கள் தேசஸ்தா மத்வ பிராமணர்கள் எனப்படுகின்றனர். இவர்கள் மகாராட்டிராவிலும் தென்னிந்தியா முழுவதும் பரவி வருகின்றனர். துளு பேசும் மத்வ பிராமணர்கள், சிவள்ளி மத்வ பிராமணர்கள் எனப்படுகின்றனர். இவர்கள் கரையோர மாவட்டங்களான உடுப்பி, இன்றைய கர்நாடக மாநிலத்தின் தெற்குப் பகுதி, காசர்கோடு மற்றும் கேரள மாநிலத்தின் பிற பகுதிகளில் உள்ளனர். கொங்கணி பேசும் மத்வ பிராமணர்கள் கவுட சாரஸ்வத் பிராமணர் எனப்படுகின்றனர். இவர்கள் கரையோர கர்நாடகா, கோவா மற்றும் கேரளா முழுவதும் பரவியுள்ளனர். பிகாரி, மாககி மற்றும் இந்தி பேசும் மத்வ பிராமணர்கள் கயாவல் பிராமணர்கள் எனப்படுகின்றனர். இவர்கள் கயா மற்றும் வாரணாசி முழுவதும் பரவியுள்ளனர்.
உணவு முறை
இவர்கள் தூய சைவ உணவு உண்பவர்கள். மேலும் இவர்களின் பிரதான தானியம் அரிசி மற்றும் கோதுமை போன்றவை. உடுப்பி சமையல் என்பது மத்வ உணவுக்கு ஒத்த பெயர். இது கர்நாடகாவின் ஒரு முக்கிய சைவ உணவு வகையாகும். இதில் தானியங்கள், பருப்பு வகைகள், காய்கறிகள் மற்றும் மசாலாப் பொருட்கள் உள்ளன.
வழக்கமான மத்வ சமையல் வகைகளில் ரசம்,  சாம்பார், புளிக்குழம்பு மற்றும் அரிசி ஆகியவை உள்ளன. புளிக்குழம்பு பொதுவாக முழு மத்வ சமூகத்திற்கும் ஒரு பிரியமான உணவாகும். இனிப்புகளில், அயக்ரீவா என்பது பெரும்பாலான மத்வ பிராமண வீடுகளில் தயாரிக்கப்படும் மிகவும் பொதுவான இனிப்பு உணவாகும். இது வெல்லம் மற்றும் தேங்காயுடன் வங்காள கிராம் பயன்படுத்தி தயாரிக்கப்படுகிறது.
சமூக மற்றும் அரசியல் பிரச்சினைகள்
2017 ஆம் ஆண்டில், கர்நாடக அரசு மூடநம்பிக்கைக்கு எதிராக நிலைப்பாட்டை எடுத்து, கர்நாடக தடுப்பு மற்றும் மனிதாபிமானமற்ற தீய நடைமுறைகளை ஒழித்தல் மற்றும் அமானுஷ்ய சக்திகளை அல்லது தீய மற்றும் சுயநல நோக்கங்களுக்காக மந்திரத்தை பயன்படுத்துவதை தடுக்கும் மசோதா, 2017 ஆகியவற்றை சட்டசபையில் அறிமுகப்படுத்துவதன் மூலம் அனைத்து தீய நடைமுறைகளையும் தடை செய்ய திட்டமிட்டது. பல விவாதங்களுக்குப் பிறகு, மத்வ பிராமணர்களின் 'முத்ரதாரணம்' போன்ற நடைமுறைகளுக்கு விலக்கு அளிக்கப்பட்டுள்ளது. இந்த நடைமுறையின்படி, வழக்கமாக தங்கம் அல்லது தாமிரத்தால் செய்யப்பட்ட 'முத்திரைகள்' தீயில் சூடாக்கப்பட்டு உடலில்  குத்தப்படுகின்றன.
நூலியல்
பகுப்பு:பிராமணர் பகுப்பு:கன்னட மக்கள் பகுப்பு:கன்னடச் சமூகங்கள் பகுப்பு:இந்திய இனக்குழுக்கள் பகுப்பு:கர்நாடக நபர்கள்
கம்சி குணரத்தினம்
கம்சி குணரத்தினம் (Kamzy Gunaratnam) என அழைக்கப்படும் கம்சாயினி குணரத்தினம் (Khamshajiny Gunaratnam, பிறப்பு: 27 மார்ச் 1988) இலங்கைத் தமிழ் பின்புலம் கொண்ட நோர்வே தொழிற் கட்சி அரசியல்வாதி ஆவார். 2021 நோர்வே நாடாளுமன்றத் தேர்தலில் இவர் ஒசுலோ தொகுதியின் தொழிற் கட்சியின் இரண்டாவது வேட்பாளராக நியமிக்கப்பட்டு தேர்தலில் வெற்றி பெற்று நாடாளுமன்றம் சென்றார். இவர் ஒசுலோ மாநகரத்தின் துணை முதல்வராக 2015 முதல் 2021 வரை பதவியில் இருந்தார்.
வாழ்க்கைக் குறிப்பு
கம்சியின் இயற்பெயர் கம்சாயினி. இவர் இலங்கையின் வடக்கே யாழ்ப்பாணத்தில் கந்தர்மடம் என்ற ஊரில் பிறந்தவர். தனது மூன்றாவது வயதில் 1991 இல் பெற்றோருடன் புலம் பெயர்ந்து நோர்வே சென்றார். . இவர் ஒசுலோ பல்கலைக்கழகத்தில் சமூகப் புவியியலில் பட்டம் பெற்றவர். 2011 ஆம் ஆண்டில் இடம்பெற்ற நோர்வே தீவிரவாதத் தாக்குதலில் இருந்து உயிர் தப்பியவர். இவர் தாக்குதல் நடைபெற்ற தீவில் இருந்து கடலில் நீந்தி வந்து உயிர் தப்பினார்.
அரசியலில்
கம்சாயினி தொழிற்கட்சியின் ஒசுலோ மாநகரக் கிளை துணைத் தலைவராகவும், இளைஞர் பிரிவுத் தலைவராகவும் உள்ளார். ஒசுலோ மாநகர சபையின் உறுப்பினராக 2007 தேர்தலில் போட்டியிட்டு வெற்றி பெற்று முதன் முதலாக மாநகரசபை உறுப்பினரானார். 2015 அக்டோபர் 21 இல் ஒசுலோ மாநகரசபையின் துணை முதல்வராகப் பதவியேற்றார். 2021 நோர்வே நாடாளுமன்றத் தேர்தலில் தொழிற்கட்சி, தலைநகர் ஒசுலோவில் நிறுத்திய வேட்பாளர்களில், பிரதமர் பதவிக்கான வேட்பாளருக்கு அடுத்த இடத்தில் கம்சியை நிறுத்தியதன் மூலம் அவரது நாடாளுமன்றப் பதவியை உறுதி செய்தது. 2021 செப்டம்பர் 13 இல் நடைபெற்ற தேர்தலில் கம்சி வெற்றி பெற்று நாடாளுமன்றத்திற்குத் தெரிவு செய்யப்பட்டார். இவர் தனது பதவியை 2021 அக்டோபர் 1 இல் ஏற்றுக் கொண்டார்.
வெளி இணைப்புகள்
பகுப்பு:1988 பிறப்புகள் பகுப்பு:வாழும் நபர்கள் பகுப்பு:நோர்வேத் தமிழர் பகுப்பு:நோர்வேயின் அரசியல்வாதிகள் பகுப்பு:தமிழ்ப் பெண் அரசியல்வாதிகள் பகுப்பு:2011 நோர்வே தாக்குதல்கள் பகுப்பு:யாழ்ப்பாணத்து நபர்கள்
கோட்டுக்கல் குகைக்கோயில்
thumb| கோட்டுக்கல் குகைக் கோயில் கோட்டுக்கல் குகைக் கோயில் (Kottukal cave temple) மலையாளத்தில் கல்ட்ரிகோவில் என்றும் அழைக்கப்படுவது குடவரைக் கட்டிடக்கலைக்கு உள்ள ஒரு பழமையான மாதிரி ஆகும், இது பொ.ச. 6 மற்றும் 8 ஆம் நூற்றாண்டுகளுக்கு இடையில் அமைக்கபட்டது. இந்த குடவரையானது தென்னிந்தியாவின், கேரளத்தின் கொல்லம் மாவட்டத்தின், அன்சலுக்கு அருகிலுள்ள கோட்டுக்கால் என்ற கிராமத்தில் அமைந்துள்ளது. கோட்டுக்கால் (அதாவது கோத்தியா கல்லு- செதுக்கப்பட்ட பாறை) என்பது பாறையில் வெட்டப்பட்ட சன்னதியைக் குறிக்கும். இங்கு சமமற்ற அளவிலான இரண்டு குகைகள் உள்ளன, இவை இரண்டும் கிழக்கு நோக்கியவையாக உள்ளன இரண்டுக்கும் இடையே முதன்மை தெய்வமான பிள்ளையார் சிற்பம் உள்ளது. சிறிய குகையில் அனுமனின் சிலை உள்ளது, பெரி குகையில் ஒரு நந்தி (காளை) சிலை உள்ளது. சிவலிங்க வடிவத்தில் ஒரு தெய்வமும் உள்ளது.
மெர்சல் (திரைப்படம்)
மெர்சல் (Mersal) 2017 ஆம் ஆண்டில் வெளிவந்த ஓர் இந்தியத் தமிழ்த் திரைப்படம் ஆகும். இதில் விஜய், காஜல் அகர்வால் ஆகியோர் நடித்துள்ளனர். பாக்ஸ்ஆபிஸில் 200 கோடி வசூல் செய்த படம் என விளம்பரம் செய்யப்பட்டது.
கோட்டுக்கல் குகைக்கோயில்
உள்ளூர் நாட்டார் நம்பிக்கைகளின்படி, நந்தி உள்ளிட்ட சிவ அவதாரங்களால் இந்தப் பகுதிக்கு பெரிய பாறை கொண்டு வரப்பட்டது. அதற்கு அருகில் உள்ள மற்றொரு சிறிய பாறையானது 'சும்மாடு பறை' என்று அழைக்கப்படுகிறது. அதாவது பெரிய பாறையை தலையில் வைக்ககும்போது அது தலையில் உறுத்தாமல் இருப்பதற்காக வைக்கப்படும் சும்மாடு என நம்பப்படுகிறது. வரலாற்றாசிரியர்கள் இதன் காலத்தை கி.பி. 7 ஆம் நூற்றாண்டு என கணித்துள்ளனர். இதன் அருகில் உள்ள சடையமங்கலத்தை ஆண்ட நெடில பராந்தக நெடுச்சடையன் என்பவன் இந்த பாறையில் குகையை குடைந்து கோயிலாக்கினான் என்று கருதுகின்றனர். இது இப்போது பரந்த அளவிலான நெல் வயல்களின் மையத்தில் அமைந்துள்ளது. இங்கு நாள் வழிபாட்டு சடங்குகள் திருவிதாங்கூர் தேவஸ்வம் வாரியத்தினால் செய்யப்படுகின்றது. இப்பகுதியில் நிலவும் அமைதியான சூழல் பயணிகளை ஈர்க்கிறது. இந்த இடத்தை கொல்லத்திலிருந்து 45 கிலோமீட்டர் தொலைவு பயணித்து அடையலாம்.
மெர்சல் (திரைப்படம்)
கதை
இத்திரைப்படத்தில் வெற்றிமாறன் என்ற பெயருடன் கிராமத்தில் வாழும் வீரமான வாலிபராக விஜய் நடித்துள்ளார். இவரை ஊர் மக்கள் தளபதி என செல்லமாக அழைக்கின்றனர். இந்தக் கதாபாத்திரம் கோயில் ஒன்றைக் கட்ட முயற்சிக்கும் போது திருவிழாவில் ஏற்படும் தீ விபத்தில் குழந்தைகள் இருவர் உயிரிழந்ததைத் தொடர்ந்து ஒரு ஊருக்கு கோயிலை விட மருத்துவமனை அவசியம் என்று கருதி ஊர் மக்களின் ஒத்துழைப்புடன் மருத்துவமனை ஒன்றை கட்டுகிறார். இந்த மருத்துவமனையில் பணியாற்ற வரும் மருத்துவராக எஸ். ஜே. சூர்யா, டேனியல் என்ற கதாபாத்திரத்தில் நடித்துள்ளார். இவர் ஒரு காலகட்டத்தில் மருத்துவமனையை தனது பெயருக்கு மாற்றிக்கொண்டு மருத்துவத்தைப் பணம் ஈட்டும் தொழிலாக மாற்றும் முயற்சியை மேற்கொள்கிறார். தளபதியின் மனைவியாக வரும் (நித்யா மேனன்) ஐஸ்வர்யா தனது இரண்டாவது பிரசவத்திற்காக அந்த மருத்துவமனையில் சேர்கிறார். டேனியல் சுகப்பிரசவத்திற்குப் பதிலாக அறுவை சிகிச்சை செய்து குழந்தையை எடுக்கும் முயற்சியில் மருத்துவப் பிழை காரணமாக தாயின் உயிர் பறிக்கப்படுகிறது. மருத்துவமனை தடம் மாறிப்போவதை இறக்கும் தருவாயில் தளபதியிடம் ஐஸ்வர்யா சொல்ல, கோபம் கொண்ட தளபதி டேனியலைத் தேடிச் செல்லும் போது, டேனியலின் சூழ்ச்சி மிக்க தாக்குதலால் தளபதி கொல்லப்படுகிறார். தளபதியின் முதல் குழந்தை மற்றும் தற்போதைய பிரசவத்தில் பிறந்த குழந்தை இருவரும் உயிர் பிழைத்தனரா? டேனியல் எவ்வாறு பழிவாங்கப்பட்டார்? என்பதை தற்போதைய மருத்துவ உலகின் சீரழிவுகளுடன் இணைத்து மீதமுள்ள திரைக்கதை சொல்கிறது.
கோட்டுக்கல் குகைக்கோயில்
குறிப்புகள்
பகுப்பு:கொல்லம் மாவட்டத்திலுள்ள இந்துக் கோயில்கள் பகுப்பு:கொல்லம் மாவட்டத்திலுள்ள சுற்றுலாத் தலங்கள் பகுப்பு:கேரளத்தில் உள்ள குகைகள் பகுப்பு:இந்தியக் குடைவரைக் கோயில்கள்
மெர்சல் (திரைப்படம்)
பாடல்கள்
அனைத்து பாடல்களையும் விவேக் எழுதியுள்ளார்.
தயாரிப்பு
ராம.நாராயணனின் ஸ்ரீ தேனாண்டாள் பிலிம்ஸ் இப்படத்தை தயாரித்துள்ளது. முதல் முறையாக மூன்று வேடங்களில் விஜய் நடித்துள்ளார்.
தொழிற் கட்சி (நோர்வே)
தொழிற் கட்சி (Labour Party, Arbeiderpartiet) நோர்வேயின் சமூக-சனநாயக   அரசியல்கட்சி ஆகும். இது முன்னாளில் ஆளும் சிவப்பு-பச்சை கூட்டணியின் ஓர் அங்கமாக இருந்தது. இதன் முன்னாள் தலைவர் இயென்சு சுடோல்ட்டென்பர்க் நோர்வேயின் பிரதமராகப் பதவியில் இருந்தார்.
தொழிற்கட்சி அதிகாரபூர்வமாக சமூக சனநாயகக் கோட்பாடுகளைக் கொண்டுள்ளது. 1930களில் இருந்து இதன் குறிக்கோளுரை "அனைவரும் பங்குபற்றலாம்" என்பதாகும். வரிகள் மற்றும் தீர்வைகள் மூலம் பலமான நலப்பணி அரசு ஒன்றை உருவாக்குவதை இக்கட்சி பாரம்பரியக் கொள்கைகளாகக் கொண்டுள்ளது. 1980களில் இருந்து சமூக சந்தைப் பொருளாதாரத்தை தனது கொள்கைகளில் சேர்த்துள்ளது. இதன் மூலம் அரசு-சொத்துக்கள் மற்றும் சேவைகளைத் தனியார்மயமாக்கல், வளர்விகித வரிகளைக் குறைப்பது போன்றவற்றுக்கு ஆதரவளிக்கின்றது.
வெளி இணைப்புகள்
தொழிற் கட்சி
பனமரத்துப்பட்டி ஏரி
பனமரத்துப்பட்டி ஏரி (Panamarathupatti lake) தமிழ்நாட்டின் சேலம் மாவட்டத்தில் பனமரத்துப்பட்டி பகுதியில் இயற்கையாக அமைந்துள்ள ஓர் ஏரியாகும். 936 ஏக்கர் பரப்பளவில் அமைந்துள்ள இந்த ஏரியின் கொள்ளளவு ஒரு டிஎம்சி ஆகும். சேலம் நகரத்தின் தெற்கில் அமைந்துள்ள துணைநகரங்களின் நீராதாரம் இந்த ஏரியாகும். சேலம் நகரத்தின் வேடந்தாங்கல் என்று இதை அழைக்கிறார்கள்.
வெளியிணைப்புக்கள்
ஏரி அமைவிடம்
புங்கனூர் சிவன் கோயில்
புங்கனூர் சிவன் கோயில் ஆந்திரப் பிரதேச மாநிலத்திலுள்ள சித்தூர் மாவட்டத்தில் உள்ள  தேவார வைப்புத்தலமாகும்.
திருக்கோழீச்சரம்
கல்வெட்டில் திருக்கோழீச்சரம் என்று குறிப்பிடப்பட்டுள்ளதால் இத்தலம் குக்குடேச்சரம் என்றழைக்கப்படுகிறது.
செல்லும் வழி
சித்தூரிலிருந்து பலமனேர் சென்று அங்கிருந்து மதனபல்லி சாலையில் புங்கனூர் சென்று இக்கோயிலை அடையலாம்.
மேற்கோள்கள்
பகுப்பு:தேவார வைப்புத் தலங்கள் பகுப்பு:ஆந்திராவில் உள்ள சிவன் கோயில்கள்
லக்மே அழகுசாதன பொருட்கள்
லக்மே (akmé ) என்பது ஒரு இந்திய அழகுசாதன பொருளாகும். இது இந்துஸ்தான் யூனிலீவர் நிறுவனத்திற்கு சொந்தமானது. கரீனா கபூர் மற்றும் அனன்யா பாண்டே இதன் விளம்பரத் தூதராக இருந்ததால், இந்தியாவில் அழகுசாதனப் பொருட்களில் இது முதலிடத்தைப் பிடித்தது.
டாட்டா எண்ணெய் ஆலைகளின் (டாம்கோ) 100% துணை நிறுவனமாக லக்மே தொடங்கியது. இது பிரஞ்சு ஆப்பெராவான லக்மாவின் பெயரிடப்பட்டது. இது இந்துக்கடவுள் லட்சுமியின் (செல்வத்தின் தெய்வம்) பிரெஞ்சு வடிவமாகும். அவர் அழகுக்காக புகழ்பெற்றவர். லக்மே 1952 ஆம் ஆண்டில் பிரபலமாகத் தொடங்கப்பட்டது. அன்றைய பிரதமர் ஜவகர்லால் நேரு இந்திய பெண்கள் அழகு சாதனப் பொருட்களுக்காக விலைமதிப்பற்ற அந்நிய செலாவணியை செலவழிப்பதாக கவலை கொண்டிருந்ததோடு, அவற்றை இந்தியாவில் தயாரிக்க தனிப்பட்ட முறையில் ஜே.ஆர்.டி டாட்டாவை கேட்டுக்கொண்டார். சிமோன் டாடா நிறுவனத்தில் இயக்குநராக சேர்ந்து தலைவராக ஆனார். 1996 ஆம் ஆண்டில், டாட்டா லக்மே லீவரில் உள்ள பங்குகளை இந்துஸ்தான் யூனிலீவர் நிறுவனத்திற்கு ரூ .200 கோடிக்கு விற்றது (45 மில்லியன் அமெரிக்க டாலர்).
குறிப்புகள்
பகுப்பு:மும்பையைத் தளமாக கொண்ட நிறுவனங்கள்
காரிஸ்ட்டஸ்
காரிஸ்ட்டஸ் (Carystus, கிரேக்கம் : Κάρυστος, நவீன கரிஸ்டோஸ் அருகே ) என்பது பண்டைய யூபோயாவில் இருந்த ஒரு நகர அரசாகும். இது தீவின் தெற்கு கடற்கரையில், ஓச்சே மலையின் அடிவாரத்தில் அமைந்துள்ளது. இது அபாண்டெக்களின் கட்டுப்பாட்டில் இருந்த கப்பல்கள் உள்ள பகுதிகளின் பட்டியலில் இலியட்டில் ஓமரால் குறிப்பிடப்பட்டுள்ளது. இந்த நகரம் டிரையோப்சால் நிறுவப்பட்டது என்று துசிடிடீஸ் எழுதுகிறார். இதன் பெயர் சிரோனின் மகனான காரிஸ்டசிலிருந்து வந்தது.
பாரசீகப் போர்
வலது|thumb| காரிஸ்டோசின் வெள்ளிக் காசு, 313-265 கி.மு. முன்பக்கம்: பசுவும் கன்றும். பின்பக்கம்: சேவல். கிமு 490 இல் கிரேக்கபாரசீகப் போர்களின் போது தேடிஸ் என்ற பாரசீக தளபதி கரிஸ்டசை முற்றுகையிட்டார். அவர் நகரத்தைச் சுற்றியுள்ள பயிர்களை அழித்து முற்றுகையைத் தொடங்கினார். 80,000 வீரர்களைக் கொண்ட டேட்டிசின் இராணுவம் 200 கப்பல்களுடன் நகரத்தை சுற்றிவளைத்தது. இதனால் கரிஸ்டஸ் சரணடைந்தது.
சலாமிஸ் போருக்குப் பிறகு, தெமிஸ்ட்டோக்ளீஸ் தலைமையிலான ஏதெனியன் கடற்படை நகரத்திலிருந்து பணம் பறித்தது.
அதன்பின்னர் கேரிஸ்டஸ் டெலியன் கூட்டணியில் சேர மறுத்துவிட்டது. ஏதெனியர்கள் காரிஸ்டஸ் டெலியன் கூட்டணியில் சேர வேண்டும் என்று விரும்பினர். ஆனால் இது அதில் இணைய இது மறுத்துவிட்டது. இதன் மறுப்பை ஏற்காத ஏதென்ஸ் கரிஸ்டசை தாக்கிக் கொள்ளையடித்தது. இதனால் காரிஸ்டஸ் டெலியன் கூட்டணியில் வேறுவழியின்றி இணைந்தது. ஏதென்ஸ் இந்த யுக்தியை அவ்வப்போது கையாண்டது. இது கூட்டணியில் உறுப்பினர்களின் எண்ணிக்கைய்யை மேலும் அதிகரிக்க சிறந்த வழி என்று கூறப்பட்டது. இந்த வழியில், எந்த ஒரு கிரேக்க நகர அரசும் பாரசீகத்துடன் சேர்ந்து தங்கள் நகரத்தை அதன் தளமாக பயன்படுத்த முடியாது. மேலும் தங்கள் பங்களிப்பை அளிக்காமல் பாரசீகத்தின் ஆதிக்கமற்ற கிரேக்கத்தின் நன்மைகளைப் பெற முடியாது. டெலியன் கூட்டணியின் உருவாக்கம் ஏதென்சின் ஏகாதிபத்திற்கு வழிவகுத்தது. இது பெலோபொன்னேசியன் போர் ஏற்படக் காரணமாயிற்று. ஏகாதிபத்திய இயல்பானது ஒரு நவீன கூட்டமைப்பைப் உருவாக்க முனைகிறது. இருப்பினும் கூட்டணி உருவாக்கமானது அடிப்படையில் கல்வியறிவற்ற விவசாயப் பின்னணி கொண்ட மக்களுக்கு சட்டமன்றத்தில் வாக்களிக்கும் உரிமையை வழங்கியது. ஒருங்கிணைக்கப்பட்ட கிரேக்கத்தை உருவாக்க கூட்டணி விரும்பியது. இதில் உள்ள ஒரே சிக்கல் என்னவென்றால், ஒரு நிலையான இராணுவத்தை உருவாக்குவதற்குப் பதிலாக அல்லது கிரேக்கத்தின் மீது பாரசீகத்தின் படையெடுப்பைத் தடுக்க மேம்பட்ட படை பலத்தை உருவாக்குவதற்குப் பதிலாக, பெரிக்கிள்சின் வழிகாட்டுதலின் கீழ் ஏதெனியர்கள் பெரிக்லியன் திட்டங்களைத் தொடங்கியது. அது நிதியை வீணடித்து. மேலும் பாரசீகத்தின் தோல்வியில் ஏதென்சையும் கிரேக்கத்தையும் பெருமைப்படுத்தியது. அட்டிகன் நகர அரசுகளில் இருந்து திறை பெறும் இந்த யோசனை எசுபார்த்தாவால் தவறான யோசனையாக நிராகரித்தது. பின்னர் பெலோபொன்னேசியன் போர், கிரேக்கத்தை வெளிப்புற பாரசீக தாக்குதலில் இருந்து பாதுகாக்கவில்லை, ஆனால் கூட்டணியை அதன் உறுப்பினர்களாலேயே நிராகரிக்கும் நிலைக்ககு கொண்டுவந்தது.
மேலும் வரலாறு
லாமியன் போரில் ஏதெனியர்களின் பக்கம் காரிஸ்டியன்கள் போரிட்டனர். மாசிடோனின் ஐந்தாம் பிலிப்பிற்கு எதிரான போரில் இவர்கள் ரோமானியர்களின் தரப்பை ஆதரித்தனர்.
ராமகிரி வாலீசுவரர் கோயில்
ராமகிரி வாலீசுவரர் கோயில் ஆந்திரப் பிரதேச மாநிலத்திலுள்ள சித்தூர் மாவட்டத்தில் உள்ள  தேவார வைப்புத்தலமாகும்.
அமைவிடம்
சித்தூர் மாவட்டம் நாகலாபுரத்திற்கு அடுத்து அமைந்துள்ள ராமகிரியில் இக்கோயில் அமைந்துள்ளது. காரியாற்றின் கரையில் உள்ளதால் இவ்வூர் காரிக்கரை என்றும் அழைக்கப்படுகிறது.
இறைவன்,இறைவி
இங்குள்ள இறைவன் வாலீசுவரர் ஆவார். இறைவி மரகதாம்பாள் ஆவார்.
பிற சன்னதிகள்
ராஜ கோபுரமில்லாத இக்கோயிலின் முகப்பு வாயிலைக் கடந்து உள்ளே செல்லும்போது இடது புறத்தில் நந்தி தீர்த்தம் உள்ளது. கரையில் விநாயகர் சன்னதி உள்ளது. இறைவி சன்னதி னியாக உள்ளது. கோஷ்டத்தில் தட்சிணாமூர்த்தி, பிரம்மா, துர்க்கை ஆகியோர் உள்ளனர்.
மேற்கோள்கள்
பகுப்பு:தேவார வைப்புத் தலங்கள் பகுப்பு:ஆந்திராவில் உள்ள சிவன் கோயில்கள் பகுப்பு:சித்தூர் மாவட்டத்திலுள்ள சிவன் கோயில்கள்
காரிஸ்ட்டஸ்
மேலும் வரலாறு
காரிஸ்டஸ் முக்கியமாக அதன் பளிங்குக்காக விரும்பப்பட்டது. இது ரோமில் மிகவும் வேண்டிய பொருளாக இருந்தது. இசுட்ராபோ பளிங்குச் சுரங்கங்களை அட்டிகாவில் உள்ள ஹாலே அராபெனிடெஸுக்கு எதிரே, காரிஸ்டசுக்கு அருகில் உள்ள கடற்கரையில் உள்ள மர்மரியத்தில் இருந்ததாக குறிப்பிடுகிறார். ஆனால் சுரங்கங்களின் அடையாளங்கள் ஓச்சே மலையில் காணப்படுகின்றன. அங்கு ஏழு முழு தூண்களும், அவை வெட்டபட்ட சுரங்கங்கள் கடலில் இருந்து மூன்று மைல் தொலைவிலும் காணப்படுகின்றன. காரிஸ்டசில் கல்நார் கனிமமும் எடுக்கப்பட்டது. இது காரிஸ்டியன் கல் என்று அழைக்கப்பட்டது.
குறிப்புகள்
பகுப்பு:டெலியன் கூட்டணி உறுப்பினர்கள் பகுப்பு:பண்டைய கிரேக்க நகர அரசுகள்
சிம்மாச்சலம் திரிபுராந்தகேசுவரர் கோயில்
திரிபுராந்தகம்
இவ்வூர் திரிபுராந்தகம் என்றழைக்கப்படுகிறது.
சக்தி பீடம்
இத்தலம் சிறந்த சக்தி பீடமாகவும் விளங்குகிறது.
மேற்கோள்கள்
பகுப்பு:தேவார வைப்புத் தலங்கள் பகுப்பு:ஆந்திராவில் உள்ள சிவன் கோயில்கள் பகுப்பு:விசாகப்பட்டினம் மாவட்டம்
காஷிபாய்
காஷிபாய் (Kashibai) முதல் பாஜிராவின் முதல் மனைவியாவார். பாஜிராவ் 5ம் மராட்டிய சத்ரபதி சாகுஜியின் தளபதியும் பேஷ்வாவும் ஆவார். காசிபாய்க்கு பாலாஜி பாஜிராவ் மற்றும் இரகுநாத் ராவோ உட்பட 4 பிள்ளைகள் உண்டு. 1740 ஆம் ஆண்டு பாஜிராவின் மரணத்தின் பின் பாலாஜி பேஷ்வா பதவிக்கு நியமிக்கப்பட்டார். அதேபோல் பாஜிராவின் மரணத்தின் பின்னர் பாஜிராவின் இரண்டாம் மனைவி மஸ்தானியின் புதல்வனான சம்ஷேர் பகதூரை வளர்த்து வந்தார்.
குடும்பம்
இவரின் பெற்றோரின் பெயர் மகத்ஜி கிருஷ்ணா ஜோஷி மற்றும் சியுபாய் ஆகும். காஷிபாய் சாஸ் எனும் ஊரில் வங்கியாளர் குடும்பத்தைச் சேர்ந்த செல்வந்தர் ஆவார். காஷிபாய் செல்லமாக லாடுபாய் என அழைக்கப்பட்டார். இவர் பிறந்து வளர்ந்த ஊரான சாஸ்காமன் கிராமம் புனேவிற்கு 70 கிலோமீட்டர் தொலைவில் அமைந்திருந்தது.
இவருடைய தந்தையின் சொந்த ஊர் இரத்னகிரியில் உள்ள இரால்சூர் ஆகும். பின்னர் இவர் சாஸ்காமனுக்கு குடிபெயர்ந்தார். இவரின் தந்தை வசதிபடைத்த வட்டிக் கடைகாரராகவும் மராட்டிய இராச்சியத்தின் கல்யான் எனுமிடத்தின் சுபேதராகவும் இருந்தார். இவ்வாறான காரணிகளே பாஜிராவையும் காஷிபாயையும் ஒன்று சேர்ப்பதற்கு பெரிதும் உதவின. .மகாதாஜி சிந்தியா மராட்டியப் பேரரசர் சத்ரபதி ஷாகுவிற்கு ஏற்பட்ட பல சிரமங்களின் போது உதவியிருந்தார்; இதனால் அவர் மராட்டிய பேரரசின் பொருளாளராகவும் நியமிக்கப்பட்டிருந்தார். . மேலும் காஷிபாய்க்கு கிருஷ்ணராவோ சாஸ்கர் எனும் சகோதரனும் உண்டு. வரலாற்று ஆசிரியர் பாண்டுரங் பல்கவடேயின் குறிப்பின்படி காஷிபாய் ஒரு அமைதியானவராகவும் மென்மையாக பேசக்கூடியவராகவும் மேலும் வீக்கத்தினால் பாதிக்கப்பட்டு இருந்ததாகவும் கூறப்படுகிறது.
திருமண வாழ்வு
காஷிபாய்க்கும் பாஜிராவிற்கும் 4 புதல்வர்கள் இருந்தனர். 1721ம் ஆண்டு பாலாஜி பாஜிராவ் பிறந்தார். இவர் 1740 ம் ஆண்டு பாஜிராவின் மரணத்தை அடுத்து பேஷ்வா பதவிக்கு நியமிக்கப்பட்டார். இரண்டாவது மகன் இராமச்சந்திரா இளமையிலே இறந்தார். 4ம் மகன் ஜனார்த்தனும் இளமையிலே இறந்தபின் 1773-1774 ம் ஆண்டு காலப்பகுதியில் 3வது மகன் இரகுநாத் ராவோ பேஷ்வா பதவி வகித்தான். பேஷ்வா குடும்பத்தின் ஆண்கள் பெரும்பாலும் போர்க்களத்தில் பங்குகொள்ளாமல் இருந்தனர். காஷிபாய், பேரரசின் குறிப்பாக புனேவின் அனறாட நிகழ்வுகளை நிர்வகித்தார்.
எவ்வாறெனினும் இவரது குடும்பம் இத்திருமணத்தை ஏற்றுக்கொள்ளவில்லை. இதனால் மஸ்தானிக்கு வீட்டில் எந்தவிதமான உரிமைகளும் வழங்கப்படவில்லை. . வரலாற்றாசிரியர் பாண்டுரங் பல்கவடேயின் வரலாற்று ஆதாரங்களிலிருந்து தொகுக்கப்பட்ட குறிப்பின்படி காஷிபாய் மஸ்தானியை பாஜிராவின் இரண்டாவது மனைவியாக ஏற்றுக்கொண்டார் எனக் கூறப்படுகிறது. ஆயினும் அவருடைய மாமியாரான இராதாபாய் மற்றும் மைத்துனர் சிமாஜி அப்பாவை எதிர்த்து காஷிபாயால் எதுவும் செய்ய முடியவில்லை. 18ம் நூற்றாண்டின் காலப்பகுதியில் இந்தியப் பெண்களால் முக்கியமான விடயங்களில் தலையிட அனுமதியில்லை.
பாஜிராவிற்கும் மஸ்தானிக்கும் இடைப்பட்ட உறவின் காரணமாக புனேவின் பிராமணர்கள் பேஷ்வா குடும்பத்தை புறக்கணித்தனர். இப்பிரச்சினையைத் தீர்ப்பதற்கு 1740ம் ஆண்டுக்கு முற்பட்ட காலப்பகுதியில் சிமாஜி அப்பா மற்றும் நானாசகேப் ஆகிய இருவரும் இவர்களை பிரிக்க முற்பட்டார்கள்.
பாஜிராவின் மரணம்
பாஜிராவ் படையெடுப்பிற்காக புனேவைவிட்டு வெளியேறியபின் மஸ்தானி வீட்டு தடுப்புக்காவலில் வைக்கப்பட்டிருந்தார். பாஜிராவின் உடல்நிலை மோசமாக இருந்தபோது மஸ்தானியை விடுவிக்கும்படியும், பாஜிராவை பார்க்க அனுமதிக்கும்படியும், நானாசாகப்பிடம் சிமாஜி கேட்டுக்கொண்டார். இருப்பினும் நானா சாகேப் மஸ்தானிக்குப் பதில் காஷியை அனுப்பிவைத்தான். பாஜிராவின் இறுதி காலகட்டத்தில் காஷிபாய் ஒரு விசுவாசமான மற்றும் நல்ல மனைவியாக சேவைபுரிந்தார் என்று கூறப்படுகின்றது. பாஜிராவின் இறுதிச் சடங்குகளை காஷிபாய் மற்றும் அவரது மகன் ஜனார்த்தன் ஆகியோர் நடத்தினர்.
மேற்கோள்கள்
பகுப்பு:மராத்தியர்கள் பகுப்பு:இந்திய அரச குடும்பப் பெண்கள்
வித்யா பாரதி
வித்தியா பாரதி (Vidya Bharati short for Vidya Bharati Akhil Bharatiya Shiksha Sansthan) ராஷ்டிரிய சுயம்சேவாக் சங்கத்தின் கல்விப் பிரிவாகும். தொண்டு நிறுவனமான இது இந்தியா முழுவதும் 12,000 கல்வி நிலையங்களை இயக்குகிறது. 2016-ஆம் ஆண்டு முடிய இக்கல்வி நிலையங்களில் 3.2 மில்லியன் மாணவ-மாணவிகள் பயின்றனர். இதன் பதிவு அலுவலகம் லக்னோ நகரத்திலும், செயல் அலுவலகம் தில்லியிலும் இயங்குகிறது. இதன் கிளை அலுவலகம் குருச்சேத்திரத்தில் உள்ளது.
வரலாறு
ராஷ்டிரிய சுயம்சேவாக் சங்கத்தின் இரண்டாவது தேசியத் தலைவரான மாதவ சதாசிவ கோல்வால்கர் இக்கல்வி நிறுவனத்தின் முன்னோடியாக 1946-ஆம் ஆண்டில் குருச்சேத்திரத்தில் பகவத் கீதையை பயிற்றுவிக்க பள்ளிக்கூடத்தை நிறுவினார். 1948-ஆம் ஆண்டில் ஆர் எஸ் எஸ் தடை செய்யப்பட்டது. தடை நீகிய பின்னர் 1952-ஆம் ஆண்டில் கோரக்பூரில் ஆர் எஸ் எஸ் தலைவர் நானாஜி தேஷ்முக் பாலர் சரஸ்வதி பள்ளியை நிறுவினார். பின்னர் இதே போன்ற பள்ளிகள் நாட்டின் பல இடங்களில் நிறுவப்பட்டது. பள்ளிகள் பெருகியதால், பாலர் பள்ளிகளின் செயல்பாடுகளை ஒருங்கிணைக்க மாநில அளவில் தில்லி, பிகார், மத்தியப் பிரதேசம் மற்றும் ஆந்திரப் பிரதேசம் போன்ற மாநிலங்களில் பாலர் கல்வி பிரச்சார மேலாண்மை குழு நிறுவப்பட்டது.
அமைப்பு
1992-ஆம் ஆண்டில் வித்யா பாரதியின் கீழ் 5,000 பள்ளிகள் இருந்தன. 2002-ஆம் ஆண்டில் வித்யா பாரதி அமைப்பில் 17,396 பள்ளிகளில், 93,000 ஆசிரியர்களுடன், 22 இலட்சம் மாணவ-மாணவிகள் பயின்றனர். மேலும் வித்தியா பாரதி அமைப்பு 15 ஆசிரியர் பயிற்சிக் கல்லூரிகளையும், 7 தொழில் படிப்பு நிறுவனங்களையும் நடத்துகிறது. இந்த அமைப்பு 2019-ஆம் ஆண்டில் 12,828 சாதாரண பள்ளிகளும், 11,353 முறைசாராப் பள்ளிகளையும் நடத்துகிறது. 2019-ஆம் ஆண்டில் வித்யா பாரதியின் பள்ளிகளில் 34 இலட்சம் மாணவர்கள் பயின்றனர். இதன் பெரும்பாலான பள்ளிகள் சிபிஎஸ்சி அல்லது அதனதன் மாநில பாடத்திட்டங்களுடன் இணைப்பு பெற்றுள்ளது. மேலும் வித்யா பாரதி அமைப்பு 250 இடைநிலைக் கல்லூரிகளை நிர்வகிக்கிறது.
மாநில அளவிலான குழுக்கள்
வித்தியா பாரதியின் மாநில அமைப்புகள் பல பெயர்களில் இயங்குகிறது.
நயின் சிங் ராவத்
நயின் சிங் ராவத் (Nain Singh Rawat) (21 அக்டோபர் 1830 – 1 பிப்ரவரி 1882) பிரித்தானிய இந்தியாவின் குமாவுன் கோட்டத்தின் ஜோகர் கிராமத்தில் பிறந்த நயின் சிங் ராவத், முதன் முதலில், இந்தியாவிலிருந்து நேபாளம் மற்றும் திபெத்தின் லாசா வரையிலான இமயமலைப் பாதைகளின் வரைபடங்களை பிரித்தானிய இந்திய ஆட்சியாளர்களுக்காக தயாரித்தவர். மேலும் திபெத்திய மொழிகளையும், திபெத்தியர்களின் பழக்க வழக்கங்களையும், திபெத்திய பௌத்த சமயத்தையும் நன்கறிந்தவர்.
1855 மற்றும் 1857ல் இமயமலையில் உள்ள லாசாவின் உயரத்தையும், அங்கு செல்வதற்கான வரைபடத்தை தயாரிக்கும் பணியில் இருந்த ஜெர்மானியர்கள் அடங்கியக் குழுவில் நயீன் ராவத் சிங் பங்கெடுத்தார்.
கூறிப்படத் தக்க பதிவுகள்
1865–66ல் நயீன் சிங் ராவத், நேபாளத் தலைநகரம் காட்மாண்டிலிருந்து 1200 மைல்கள் இமயமலையில் பயணித்து, திபெத்தின் தலைநகரம் லாசாவை அடைந்து, பின் மீண்டும் நேபாளத்திற்கு திரும்புகையில், மானசரோவர் ஏரியைக் கடந்தார். இறுதியாக நயீன் சிங் ரவாத் 1873 - 75களில், ஜம்மு காஷ்மீர் மாநிலத்தின் லடாக் பகுதியின் தலைமையிடமான லே நகரத்திலிருந்து, திபெத்தின் தலைநகரான லாசா வழியாக அசாம் வரை இமயமலையில் பயணித்து, அப்பகுதிகளின் உயரம், வெப்பநிலை மற்றும் தொலைதூரங்களை பதிவு செய்தார்.
1865ல் நயீன் சிங் ராவத் தனது உறவினர் மணி சிங் ராவத்துடன் இணைந்து, நேபாளத்தின் மலைகளில் பயணித்து, அதன் முக்கோண வடிவயியல் வரைபடத்தை வரைந்தார்.
மறைவு
நயீன் சிங் ராவத், உத்தரப் பிரதேசத்தின் மொராதாபாத் நகரத்தில் தங்கிருந்த போது வாந்திபேதியால் 1 பிப்ரவரி 1882 அன்று தனது 57வது அகவையில் காலமானார்.
வெளி இணைப்புகள்
பகுப்பு:இந்திய ஆய்வாளர்கள் பகுப்பு:1830 பிறப்புகள் பகுப்பு:1895 இறப்புகள் பகுப்பு:உத்தராகண்டு நபர்கள் பகுப்பு:நில அளவியல் பகுப்பு:1882 இறப்புகள்
சார்ஜா துடுப்பாட்ட அரங்கம்
சார்ஜா துடுப்பாட்ட அரங்கம் (அரேபிய மொழி: لشارقة جمعية ملعب الكريكيت) என்பது ஐக்கிய அரபு அமீரகத்தின் சார்ஜாவில் உள்ள துடுப்பாட்ட அரங்கமாகும். 19 பிப்ரவரி 2018 வரை 236 ஒருநாள் போட்டிகளுடன் ஒரு இடத்தில் நடத்தப்பட்ட அதிக எண்ணிக்கையிலான ஒருநாள் போட்டிகள் என்ற சாதனையைப் படைத்துள்ளது. இது முதலில் 1980களின் முற்பகுதியில் கட்டப்பட்டது மற்றும் பல ஆண்டுகளாக மிகவும் மேம்படுத்தப்பட்டுள்ளது. இது ஏப்ரல் 1984 இல் ஆசிய கோப்பையில் தனது முதல் பன்னாட்டுப் போட்டிகளை நடத்தியது
மேற்கோள்கள்
பகுப்பு:ஐக்கிய அரபு அமீரகத்தில் விளையாட்டு பகுப்பு:துடுப்பாட்ட அரங்குகள் பகுப்பு:ஐக்கிய அரபு அமீரகத்தில் துடுப்பாட்ட மைதானங்கள்
பன்னா இராச்சியம்
பன்னா இராச்சியம், இந்தியாவின் தற்கால மத்தியப் பிரதேச மாநிலத்தின், புந்தேல்கண்ட் பகுதியில் உள்ள பன்னா மாவட்டப் பகுதிகளை உள்ளடக்கியது பன்னா இராச்சியம்.
1901ல் புந்தேல்கண்ட் பகுதியில் 6724 சதுர கிமீ பரப்பு கொண்டிருந்த பன்னா இராச்சியத்தில் 1,008 கிராமங்கள் இருந்தது. பன்னா இராச்சியத்தின் தலைநகரமாக பன்னா நகரம் இருந்தது.
வரலாறு
சந்தேல இராசபுத்திர குல மன்னர் சத்திரசால், மராத்திய பேஷ்வா பாஜிராவ் உதவியுடன் முகலாயப் பேரரசுக்கு எதிராக கிளர்ச்சி செய்து, 1731-இல் பன்னா இராச்சியத்தை நிறுவினார்.
மராத்தியப் பேரரசில் சிற்றரசாக இருந்த பன்னா இராச்சியம்,  மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற  பன்னா இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது பிரித்தானிய இந்தியாவின் மத்திய இந்திய முகமையில் கீழ் செயல்பட்டது. பன்னா இராச்சிய மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர்.
இந்தியப் பிரிவினைக்கு பின்னர், 1 சனவரி 1950-இல் பன்னா இராச்சியம், இந்தியாவின் விந்தியப் பிரதேசம் மாநிலத்துடன் இணைக்கப்பட்டு, பன்னா மாவட்டமாக மாறியது. இந்தியாவை மொழிவாரி மாநிலங்களாக பிரிக்கப்பட்ட போது, 1 நவம்பர் 1956-இல் விந்தியப் பிரதேசம், மத்தியப் பிரதேச மாநிலத்துடன் இணைக்கப்பட்டது.
வெளி இணைப்புகள்
பகுப்பு:பன்னா மாவட்டம் பகுப்பு:இந்தியாவின் முன்னாள் சுதேச சமஸ்தானங்கள் பகுப்பு:பிரித்தானிய இந்தியா பகுப்பு:மத்தியப் பிரதேச வரலாறு
பண்டிட் கோவிந்த் பல்லாப் பந்த் உயர் குத்துயர உயிரியல் பூங்கா
வரலாறு
நைனித்தால் உயிரியல் பூங்காவில் 2001ஆம் ஆண்டு முதல் நவம்பர் 2011-ல் இறக்கும் வரை இந்தியாவின் ஒரே சைபீரியப் புலி இருந்தது. குணால் என்று பெயரிடப்பட்ட இந்தப் புலி, 1997-ல் டார்ஜீலிங்கிலிருந்து கொண்டு வரப்பட்ட ஒரு இணை புலிகளில் ஒன்றாகும். இன்னொரு புலி மகேசு ஆகும். இந்தப் புலி 2001-ல் இறந்தது.
கண்ணோட்டம்
இந்த மிருகக்காட்சிசாலையில் இமயமலையில் அழிந்து வரும் பல விலங்குகள் உள்ளன. இங்கு வங்காளப் புலி, இமாலய ஓநாய், கடமான், சிறுத்தைப் பூனை மற்றும் இமயமலை கருப்புக் கரடி போன்ற விலங்குகள் உள்ளன. இது கலிஜ் பகட்டு வண்ணக்கோழி, லேடி ஆம்ஹெர்ஸ்ட் பகட்டு வண்ணக்கோழி, பச்சைக்கிளி, பொன்னிற பெருஞ்செம்போத்து மற்றும் சிவப்புக் காட்டுக்கோழி போன்ற உயரமான இடங்களில் வாழக்கூடிய பறவைகளும் காணப்படுகின்றன.
மிருகக்காட்சிசாலையில் விலங்குகளுக்கான இரவு தங்குமிடங்கள் உள்ளன. மேலும் குளிர்கால மாதங்களில் பறவை அடைப்புகளில் குளிரின் பாதிப்பினைக் குறைப்பதற்காகத் திரைச்சீலைகள் போடப்படுகின்றன.
நிலவியல்
இந்த உயிரியல் பூங்கா கடல் மட்டத்திலிருந்து சுமார் 2100 to 2150 m வரை) உயரத்தில் அமைந்துள்ளது. சிவாலிக் மற்றும் மத்திய இமயமலை மலைத்தொடருக்கு இடையே இது அமைந்துள்ளது. பசுமையான கருவாலி மரம், குபிரசஸ் மற்றும் இரண்டு கருவாலி சிற்றின மரங்களும் இங்குக் காணப்படுகின்றன.
போக்குவரத்து
நைனிடாலில் உள்ள டாலிட்டால் பேருந்து நிலையத்திலிருந்து உயிரியல் பூங்கா சுமார் 2 km ) தொலைவில் அமைந்துள்ளது. மிருகக்காட்சிசாலைக்கு செல்லும் செங்குத்தான சாலையில் வாகனத்தில் பயணிக்கலாம். இருப்பினும் பல சுற்றுலாப் பயணிகள் மலையில் நடந்து செல்கின்றனர்.
மிருகக்காட்சிசாலை திறந்திருக்கும் நேரம்: வெள்ளி முதல் புதன் வரை: காலை 10.00 - மாலை 4.30
மேற்கோள்கள்
பகுப்பு:இந்திய விலங்கியல் பூங்காக்கள் பகுப்பு:Coordinates on Wikidata பகுப்பு:நைனித்தால் மாவட்டம்
பீமாவரம் சிவன் கோயில்
பீமாவரம் சிவன் கோயில் (Somarama) ஆந்திரப் பிரதேச மாநிலத்திலுள்ள கோதாவரி மாவட்டத்திலுள்ள தேவார வைப்புத்தலமாகும்.
பிமீச்சரம்
இவ்வூர் பிமீச்சுரம் என்றும் விவீச்சுரம் என்றும் அழைக்கப்படுகிறது.
அனன்யா பாண்டே
அனன்யா பாண்டே (Ananya Panday) (பிறப்பு 30 அக்டோபர் 1998) இந்தித்திரைப்படங்களில் பணிபுரியும் ஒரு இந்திய நடிகை ஆவார். நடிகர் சங்கி பாண்டேயின் மகளான, இவர் 2019 ஆம் ஆண்டில் வெளியான காதல் திரைப்படமான ஸ்டூடன்ட் ஆஃப் தி இயர் 2 மற்றும் நகைச்சுவைப் படமான பதி பத்னி அவுர் வோ ஆகியவற்றில் முன்னணி கதாபாத்திரங்களில் நடித்துள்ளார். ஸ்டூடன்ட் ஆஃப் தி இயர் 2 படத்திற்காக, இவர் சிறந்த பெண் அறிமுகத்திற்கான பிலிம்பேர் விருதை பெற்றார்.
ஆரம்ப கால வாழ்க்கை
இவர், 30 அக்டோபர் 1998 இல் நடிகர் சங்கி பாண்டேவுக்கு மகளாகப் பிறந்தார். இவர் 2017 இல் திருபாய் அம்பானி சர்வதேச பள்ளியில் பட்டம் பெற்றார். இவர், 2017 இல் பாரிஸில் நடந்த வேனிட்டி ஃபேரின் லு பால் டெஸ் டெபுடான்டெஸ் என்ற நிகழ்வில் பங்கேற்றார்
நடிப்பு வாழ்க்கை
தர்மா புரொடக்சன்ஸ் தயாரிப்பில் டைகர் செராப் மற்றும் தாரா சுதாரியா ஆகியோருடன் இணைந்து நடித்த காதல் படமான ஸ்டூடன்ட் ஆஃப் தி இயர் 2 மூலம் 2019 ஆம் ஆண்டில் இவர் தனது நடிப்பில் அறிமுகமானார். இந்த படம் திரையரங்க வசூலில் சிறப்பாக செயல்பட்டது. இவர் அடுத்ததாக பதி பத்னி அவுர் வோ(2019) என்றப் படத்தில் நடித்தார். கார்த்திக் ஆரியன் மற்றும் பூமி பெட்னேகர் ஆகியோரின் நடிப்பில் 1978 ஆம் ஆண்டில் இதே பெயரில் வெளியான படத்தின் மறு ஆக்கமாகும்.
பாண்டே அடுத்ததாக இஷான் கத்தாருடன் இணைந்து நடித்த காலி பீலி என்ற அதிரடிப் படத்திலும், ஷாகுன் பாத்ராவின் இன்னும் பெயரிடப்படாத காதல் நாடகத்திலும், தீபிகா படுகோனே மற்றும் சித்தாந்த் சதுர்வேதி ஆகியோருடன் நடிக்கிறார். பூரி ஜெகன்நாத்தின் இன்னும் பெயரிடப்படாத பன்மொழி படத்திற்காக விஜய் தேவரகொண்டாவுடன் இவர் நடிக்க இருக்கிறார்.
மற்றப் பணிகள்
thumb| 2019 இல் அனன்யா சமூக ஊடக கொடுமைப்படுத்துதல் குறித்த விழிப்புணர்வை ஏற்படுத்துவதற்கும், எதிர்மறையைத் தடுப்பதற்கும், நேர்மறையான சமூகத்தை உருவாக்குவதற்கும் 2019 ஆம் ஆண்டில் இவர் சோ பாசிட்டிவ் என்ற முயற்சியைத் தொடங்கினார். 2019 எகனாமிக் டைம்ஸ் விருதுகளில், இந்த திட்டத்திற்கான ஆண்டின் முன்முயற்சி என்று பெயரிடப்பட்டது.
வெளி இணைப்புகள்
பகுப்பு:வாழும் நபர்கள் பகுப்பு:1998 பிறப்புகள்
மழவராய பண்டாரத்தார்
புனவாசல் ஜமீன் என்பது தமிழ்நாட்டின், தஞ்சாவூர் மாவட்டத்தில் உள்ள பேராவூரணி வட்டாரத்தில் அமைந்துள்ளது.
இது மழவராய பண்டாரத்தார் என்ற பட்டம் பூண்ட கள்ளர் மரபினரால் ஆளப்பட்ட ஒரு ஜமீன் ஆகும். 1879 ஆண்டில் 2527 ஏக்கர் பரப்பளவோடு இருந்த ஜமீன், அரசாங்கத்திற்கு கொடுத்த இறைப்பகுதி  350 ரூபாய் 15 அணா 7 பைசா ஆகும். அப்பொழுது ஜமீன்தாராக இருந்தவர் ராஜஸ்ரீ அப்புசாமி மழவராய பண்டாரத்தார் ஆவார். இப்போது ஜமீன் குடும்பங்களை சேர்ந்த சிலர் புனல்வாசல் பகுதியில் உள்ள வடக்கிக்காட்டில் வாழ்ந்து வருகின்றனர்.
மேற்கோள்கள்
பகுப்பு:தஞ்சாவூர் மாவட்டம் பகுப்பு:ஜமீன்கள்
பில்லூர் வீரட்டேஸ்வரர் கோயில்
பில்லூர் வீரட்டேஸ்வரர் திருக்கோயில் என்பது தமிழ்நாட்டில் நாமக்கல் மாவட்டம் பில்லூர் எனும் ஊரில் அமைந்துள்ள சிவன் கோயிலாகும். இக்கோயில் பஞ்ச இந்திரிய தலங்களில் ஒன்றாகும்.
கிராசுமேனைட்டு
கிராசுமேனைட்டு (Grossmanite) என்பது CaTi3+AlSiO6 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். கிராசுமேனைட்டு கனிமம் பைராக்சென் குழு கனிமங்களில் மிகவும் அரிதாகக் கிடைக்கும் கனிமம் என்றும் இக்குழுவைச் சேர்ந்த கனிமங்களில் தைட்டானியம் மிகுந்து காணப்படும் உறுப்பினர் என்றும் கருதப்படுகிறது. டிசுடாரைட்டுடன் (Ti2O3) மூவிணைதிறன் தைட்டானியம் கொண்ட ஒரு தனித்துவமிக்க கனிமமாக கிராசுமேனைட்டு கருதப்படுகிறது. கனிமங்களில் காணப்படும் தைட்டானியம் பொதுவாக பிரத்தியேகமாக நான்கிணைதிறன் கொண்டே அமைந்திருக்கும். தாவிசைட்டு, எசெனைட்டு, குசிரோயிட்டு போன்ற பிற பைராக்சென் குழு கனிமங்களில் கிராசுமேனைட்டு மட்டுமே தைட்டானியம் வரிசையொத்த கனிமமாக உள்ளது. கிராசுமேனைட்டு, டிசுடாரைட்டு இரண்டுமெ பிரபலமான ஆலென்டெ என்ற விண்விழ்கல்லில் இருந்து பெறப்பட்டவையாகும்.
மேற்கோள்கள்
பகுப்பு:கால்சியம் கனிமங்கள் பகுப்பு:தைட்டானியம் கனிமங்கள் பகுப்பு:ஒற்றைச்சரிவச்சுக் கனிமங்கள் பகுப்பு:சிலிக்கேட்டு கனிமங்கள் பகுப்பு:பைராக்சென் குழு கனிமங்கள் பகுப்பு:இனோசிலிக்கேட்டுகள்
பில்லூர் வீரட்டேஸ்வரர் கோயில்
தல வரலாறு
திருமணிமுத்தாறு ஆற்றின் கரையில் இந்த ஐந்து கோயில்கள் உள்ளன. பஞ்ச பாண்டவர்கள் நாட்டில் பஞ்சம் ஏற்பட்ட போது காட்டிலுள்ள புருசா மிருதத்தினை அழைத்துவந்தால் பஞ்சம் தீருமென அசிரிரி கேட்டது. அதன்படி புருசா மிருகத்தை பிடிக்கச் சென்ற போது மணிமுத்தாறு நதிகரையில் பீமன் வழிபட்ட தலங்கள் பஞ்ச இந்திரிய தலங்கள் எனப்படுகின்றன. இக்கோயில் பஞ்ச இந்திரிய தலங்களில் மூக்கிற்கு உரிய தலமாக கருதப்படுகிறது.
விழாக்கள்
இக்கோயில் தினமும் காலை 6 மணி முதல் பகல் 11 மணி வரையும், மாலை 4 மணி முதல் இரவு 8 மணி வரையும் பக்தர்கள் தரிசனம் செய்வதற்காக திறந்திருக்கும்.
மேற்கோள்கள்
பகுப்பு:நாமக்கல் மாவட்டத்திலுள்ள சிவன் கோயில்கள் பகுப்பு:சேலம் மாவட்ட ஆசிரியர்கள் தொடங்கிய கட்டுரைகள்
ஊர் மரியாதை
ஊர் மரியாதை 1992 ஆம் ஆண்டு வெளிவந்த தமிழ் திரைப்படம். இதனை இயக்கியவர் கே.எஸ்.ரவிக்குமார். இதில் சரத்குமார், நெப்போலியன், ஆனந்த், சசிகலா ஆகியோர் பிரதான தோற்றத்தில் நடித்துள்ளனர். தயாரிப்பாளர் ஆர்.பி.சவுத்திரி .தேவா இசையமைத்திருந்தார்.
கதைச்சுருக்கம் :
ரத்தினவேலு (சரத்த்குமார்) கிராமத்தில் மதிப்பு மிக்க நல்ல மனிதர்.வீரபாண்டியன் (நெப்போலியன்) பெண்பித்தராகவும் அனைவராலும் வெறுக்கப்படும் நபராகவும் இருக்கிறார்.
ரத்தினவேலு தனது சகோதரி மகள் ராசாத்தியை (சசிகலா) விரும்புகிறார் அதே வேளையில் அவரது உறவுப்பெண் காமாட்சி (சிந்து) ரத்தினவேலுவை  விரும்புகிறார். இதனிடையில் நகரத்தில் படித்துவிட்டு வீரபாண்டியனின் சகோதரர் கண்ணன் (ஆனந்த்) ஊருக்கு வருகிறார். அவரும் ராசாத்தியை காதலிக்கிறார்.
இதற்கு முன்பாக, ராசாத்தியின் தந்தை சின்னராஜா (விஜயகுமார்) ஊரில் பட்டயம் கட்டப்பட்டு சிறந்த மனிதராக கவுரவிக்கப்படுகிறார். இது வீரபாண்டியின் தந்தை முத்துபாண்டிக்கு பிடிக்கவில்லை. சின்னராஜாவின் மீது வன்மம் கொண்டு அவரை கொல்ல முயல்கிறார். இருவரும் ஒருவரை ஒருவர் தாக்கிக்கொண்டு இறந்து விடுகின்றனர்.
கண்ணனுக்கும் ராசாத்திக்கும் உள்ள காதலை  அறிந்த ராசாத்தியின் தாய் (ஸ்ரீவித்யா) ரத்தினவேலுவிற்கு ராசாத்தியை மணம் முடிக்கிறார். மறுநாள் கண்ணன் தூக்கிலிடப்பட்ட நிலையில் இறந்துவிடுகிறார். ராசாத்தி அதிர்ச்சி அடைகிறாள். வீரபாண்டியன் ராசாத்தியின் குடும்பத்தின்மீது வன்மம் கொண்டு பழி தீர்க்க நினைக்கிறார், அடுத்து என்ன நடந்தது எனபது படத்தின் உச்சபட்ச காட்சியாகும்.
வெளிக்குறிப்புகள்
பகுப்பு:1992 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:தேவா இசையமைத்த திரைப்படங்கள் பகுப்பு:கே. எஸ். ரவிக்குமார் இயக்கியுள்ள திரைப்படங்கள் பகுப்பு:நெப்போலியன் நடித்த திரைப்படங்கள் பகுப்பு:கவுண்டமணி நடித்த திரைப்படங்கள் பகுப்பு:செந்தில் நடித்த திரைப்படங்கள் பகுப்பு:டெல்லி கணேஷ் நடித்த திரைப்படங்கள் பகுப்பு:சரத்குமார் நடித்த திரைப்படங்கள் பகுப்பு:ஸ்ரீவித்யா நடித்த திரைப்படங்கள் பகுப்பு:விஜயகுமார் நடித்த திரைப்படங்கள்
மகாராணா பிரதாப் வானூர்தி நிலையம்
thumb|222x222px| 4 இருக்கைகள் கொண்ட பைப்பர் வானூர்தி 1957ஆம் ஆண்டு நவம்பர் 16ஆம் தேதி மகாராணா பிரதாப் வானூர்தி நிலையத்தில் முதல் முறையாக தரையிறங்கியது. மகாராணா பிரதாப் வானூர்தி நிலையம் (Maharana Pratap Airport) என்பது இந்தியாவின் ராஜஸ்தானில் உள்ள உதயப்பூருக்கு வானூர்தி சேவை செய்யும் விமான நிலையமாகும். இது உதயப்பூரிலிருந்து 22 கி.மீ. தொலைவில் கிழக்குப் பகுதியில் உள்ள தடபோக்கில் அமைந்துள்ளது.
1957ஆம் ஆண்டு நவம்பர் 16ஆம் தேதி விமானி அசுதோசு திவாரியால் 4 இருக்கைகள் கொண்ட இலகுரக வானூர்தி தரையிறக்கப்பட்ட போது இந்த விமான ஓடுதளம் முதல் முறையாகப் பயன்படுத்தப்பட்டது. வானூர்தி நிலையத்தின் புதிய பயணிகள் முனையம் பிப்ரவரி 2008 முதல் செயல்படத் தொடங்கியது.
கட்டமைப்பு
உதயப்பூர் வானூர்தி நிலையம் 504 ஏக்கர் பரப்பளவில் அமைந்துள்ளது. வானூர்தி நிலையம் 08/26, 9000 அடி/ 2743 மீட்டர் நீளம் மற்றும் 45 மீட்டர் அகலம் கொண்ட ஒரு நிலக்கீல் ஓடுபாதையைக் கொண்டுள்ளது. இதன் 250 க்கு 150-மீட்டர் ஓடுபாதையில் ஒரே நேரத்தில் 3 போயிங் 737 அல்லது ஏர்பஸ் ஏ320 விமானங்களுக்கு நிறுத்தும் இடத்தை வழங்குகிறது. புதிய முனையக் கட்டிடம், 12175 சதுர மீட்டர் பரப்பளவில், 800 மில்லியன் செலவில் கட்டப்பட்டது. முனையத்தில் இரண்டு பயணம் செய்யக்கூடிய பாதைகள், 4 பயணிச் சோதனையிடல்களுடன் 600 பயணிகளைக் கையாளக் கூடிய திறனுடன் அமைந்துள்ளது. இந்த விமான நிலையத்தில் தொலைவு அளக்கும் கருவிகள், அதி உயர் அதிர்வெண் பலதிசை வரம்பு மற்றும் திசை அல்லாத கலங்கரை விளக்கங்கள் போன்ற நவீன வழிசெலுத்தல் மற்றும் தரையிறங்கும் கருவிகள் உள்ளன. ஓடுபாதை 26யில் கேஏடி-I வானொலி அலை இறங்கு அமைப்பு பொருத்தப்பட்டுள்ளது.
வெளி இணைப்புகள்
பகுப்பு:Coordinates on Wikidata பகுப்பு:இந்திய வானூர்தி நிலையங்கள்
பரமத்தி வேலூர் பீமேஸ்வரர் கோயில்
பீமேஸ்வரர் கோயில் தமிழ்நாட்டில் நாமக்கல் மாவட்டம் பரமத்தி வேலூர் என்னுமிடத்திலமைந்த சிவன் கோயிலாகும். பஞ்ச பாண்டவர்களில் ஒருவரான பீமன் வழிபட்ட தலம். சேர்வராயன்மலையில் உற்பத்தியாகி பாயும் திருமணி முத்தாற்றின் கரையோரத்தில் உள்ள ஐந்து சிவ தலங்களில் இதுவும் ஒன்று இங்கு தமிழ் புத்தாண்டு, சித்திரா பௌர்ணமி, திருவாதிரை, பங்குனி உத்திரம், ஆடிப்பெருக்கு, ஆடி அமாவாசை, ஆருத்ரா தரிசனம், சிவராத்திரி, நவராத்திரி போன்ற விழாக்கள் சிறப்பாக கொண்டாடப்படுகின்றன.
முனீஸ்வரநாதர்
முனீஸ்வரநாதர் (Munisuvrata), சமண சமயத்தின் 20வது தீர்த்தங்கரர் ஆவார். முனீஸ்வரநாதர், கர்மத் தளைகளிலிருந்து விடுபட்டு, சித்த புருஷர் நிலையை அடைந்தவர். முனீஸ்வரநாதரின் காலத்தில் சைன ராமாயணம் படைக்கப்பட்டதாக கருதுகிறார்கள். இவரது குரு மல்லிநாதர் ஆவார்.
மன்னர் சுமித்திரருக்கும் - இராணி பத்மாவதிக்கும் பிறந்த முனீஸ்வரநாதர் இவர் 30,000 ஆண்டுகள் வாழ்ந்து சிகார்ஜி மலையில் முக்தி அடைந்தார்.
முனீஸ்வரநாதர் குறித்த வரலாற்று ஆதாரங்கள் இல்லை எனிலும், சமண சமய சாத்திரங்களின் படி, இவரது நிறம் கருமை, வாகனம் ஆமை, பரிவார யட்சினி பகுரூபினி ஆவார். இவரது மார்பில் உள்ள மச்சத்தின் பெயர் வருணன் என்பர்.
வெளி இணைப்புகள்
பகுப்பு:தீர்த்தங்கரர்கள் பகுப்பு:சமணம் பகுப்பு:சைனம்
செந்தூருணி காட்டுயிர் உய்விடம்
செந்தூருணி வனவிலங்கு சரணாலயம் (Shendurney Wildlife Sanctuary) என்பது இந்தியாவின் மேற்குத் தொடர்ச்சி மலையில் உள்ள பாதுகாக்கப்பட்ட வனப் பகுதியாகும். இது கேரளத்தின் கொல்லம் மாவட்டத்தில் அமைந்துள்ளது. இது அகத்தியமலை உயிர்க்கோள காப்பபகத்தின் கட்டுப்பாட்டின் கீழ் வருகிறது. 172.403 km2  பரப்பளவு கொண்ட இந்த சரணாலயமானது 1984 ஆகத்து 25, அன்று நிறுவப்பட்டது. இந்த சரணாலயத்தின் பெயரானது இப்பகுதிக்குதியைச் சேர்ந்த மரமான ( குளுட்டா திருவிதாங்கிகா ) செந்தூரினியின் பெயரைக்கொண்டு இடப்பட்டது. இந்த சரணாலயம் கிட்டத்தட்ட 18.69 சதுர கி.மீ பரப்பளவுள்ள ஒரு செயற்கை ஏரியைக் கொண்டுள்ளது. மேலும் தேன்மலா அணையின் நீர்த்தேக்கப்பகுதியாலும் சூழப்பட்டுள்ளது. செந்தூரணி வனவிலங்கு சரணாலயம் தாவர பன்முகத்தன்மையின் சொர்க பூமியாகும். இந்த சரணாலயத்தில் 150 க்கும் மேற்பட்ட தாவரக் குடும்பங்களைச் சேர்ந்த சுமார் 1257 வகையான பூச்செடிகள் பதிவாகியுள்ளன, அவற்றில் 309 இனங்கள் மேற்குத் தொடர்ச்சி மலைகளைச் சேர்ந்தவை. வலசைவரக்கூடிய, உள்ளூர் மற்றும் அருகிய இன பறவைகள் உட்பட 267 இனங்களைச் சேர்ந்த பறவைகள் இங்கு பதிவாகியுள்ளன.
இந்த சரணாயத்துக்கு உட்பட்ட காடுகளானது வெப்பமண்டல பசுமைமாறா காடுகள் மற்றும் அரை பசுமைமாறா காடுகளை முதன்மையாக கொண்டுள்ளது. இது மிகவும் ஆபத்துக்கு உள்ளான உயிரினமான சோலைமந்திகளின் இருப்பிடமாகவும் உள்ளது. இரவாடி பறவையான பெரிய காது பக்கி பறவையானது முதல் முறையாக கேரளத்தின் கொல்லத்தில் உள்ள செந்தூரணி வனவிலங்கு சரணாலயத்தில் காண்டறியப்பட்டது. முன்னதாக, இது 1995 மே இல் தமிழ்நாட்டின் சிறுவாணி மலை அடிவாரத்தில் இருப்பது பதிவு செய்யப்பட்டது.
இந்தியாவின் முதல் சுற்றுச்சூழல் சுற்றுலாத் திட்டமான தென்மலா சுற்றுச்சூழல் சுற்றுலா திட்டமானது செந்தூருணி வனவிலங்கு சரணாலயத்தையும், அதைச் சுற்றியும் வடிவமைக்கப்பட்டுள்ளது.
செந்தூரணி சரணாலயத்தின் மற்றொரு முக்கியமான அம்சம் என்னவென்றால், இங்கு சந்தன மரங்களே இல்லை.
குறிப்புகள்
பகுப்பு:கொல்லம் மாவட்டத்திலுள்ள சுற்றுலாத் தலங்கள் பகுப்பு:Coordinates on Wikidata பகுப்பு:கேரளத்தில் உள்ள காட்டுயிர் காப்பகங்கள் பகுப்பு:மேற்குத் தொடர்ச்சி மலைத்தொடரிலுள்ள உள்ள காட்டுயிர் காப்பகங்கள்
கணினித்தமிழ் (நூல்)
கணினித்தமிழ் என்பது இல.சுந்தரம் என்பவர் எழுதிய ஒரு நூல் ஆகும். கணினி செயல்படும் வகைகளை எளிதில் புரிந்து கொள்ளவும், வன்பொருள், மென்பொருள், தொழில் நுட்பம் பற்றி அறிமுக நிலையில் தெரிந்துகொள்ளவும், தமிழ் மொழியை எவ்வாறு கணினிப்படுத்தலாம் என்பனவற்றையும், இணையத்தின் அடிப்படைகளை அறிந்து கொள்ளவும் இந்தப் புத்தகம் எழுதப்பட்டுள்ளது. இந்நூல் ஐந்து அலகுகளைக் கொண்டுள்ளது.
கணினியின் கட்டமைப்பும் செயல்பாடும்
கணினியின் கட்டமைப்பு, அதன் பாகங்கள், அவற்றின் செயல்கள், கணினியின் வன்பொருள், மென்பொருள், தொழில் நுட்பங்கள் போன்றவை விளக்கப்பட்டுள்ளன
கணினித்தமிழ் அடிப்படையும் பயன்பாடும்
கணினியில் தமிழைப் பயன்படுத்தும் வழி வகைகளையும் மென்பொருள்களை பெறும் முறைகள் தமிழைத் தட்டச்சு செய்யும் முறைகள் ஆகியன பற்றியும் விரிவாக எழுதியுள்ளார் ஆசிரியர்.
இணையமும் தமிழ்ப் பயன்பாடும்
இணையத்தின் அடிப்படைப் பயன்கள், இணைய தள முகவரிகள், வலைப்பூக்கள், மின்நூல்கள் ஆக்கம், அச்சு நூல்கள் வாங்குவதற்கு உதவும் இணைய நூல் அங்காடிகள், கையடக்கக் கணினி, செல்பேசி, மின்நூல் படிப்பான் ஆகியன தொடர்பான செய்திகள் இந்நூலில் உள்ளன.
இணையவழிக் கற்றலும் கற்பித்தலும்
இணையத்தின் வழியாக தமிழ்க் கல்வியைக் கற்றுக் கொள்ளவும் பிறருக்குக் கற்பிக்கவும், இணைய வழிக் கலந்துரையாடல், இணையநூலகப் பயன்பாடு, மின் கற்றலின் பண்புகள், வகைகள், பயன்கள் முதலியனவும் விளக்கப்பட்டுள்ளன. முகநூல், டுவிட்டர், இசுகைப் மின் வணிகம், விக்கிப்பீடியா, நிகழ்பதிவு (வாட்சப்) யூ டியூப், லிங்கிடின் ஆகியன பற்றியும் எழுதியிருக்கிறார் ஆசிரியர். இப்புத்தகத்தின் இறுதியில் ஐந்து இணைப்புகள் சேர்க்கப்பட்டுள்ளன.
இப்புத்தகம் விகடன் பிரசுரத்தாரால் வெளியிடப்பட்டுள்ளது. மு. பொன்னவைக்கோ, ந. தெய்வசுந்தரம், வெ. கிருட்டிணமூர்த்தி ஆகிய கணினி அறிஞர்கள் இந்நூலுக்கு அணிந்துரை வழங்கியுள்ளனர்.
சான்று
கணினித்தமிழ், ஆசிரியர்: இல.சுந்தரம், விகடன் பிரசுரம்,அண்ணா சாலை, சென்னை-600002 பகுப்பு:தமிழ் நூல்கள்
புளோரின் பெர்குளோரேட்டு
புளோரின் பெர்குளோரேட்டு (Fluorine perchlorate) என்பது FClO4 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புளோரின், குளோரின் மற்றும் ஆக்சிசன் சேர்ந்து உருவாகும் இவ்வாயு நிலைப்புத் தன்மையற்ற ஒரு வாயுவாகும். தன்னிச்சையாக வெடிக்கும் இயல்பும் ஊடுருவும் நெடியும் கொண்ட இவ்வாயுவின் வாய்ப்பாட்டை FOClO3 என்றும் எழுதுகிறார்கள்.